2002D0154 — FI — 01.05.2003 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B PÄÄTÖS N:o 179, tehty 18 päivänä huhtikuuta 2000, neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 111, E 111 B, E 113—E 118, E 125—E 127) (ETA:n kannalta merkityksellinen teksti) (2002/154/EY) (EYV L 054, 25.2.2002, p.1)

Muutettu:









▼B

PÄÄTÖS N:o 179,

tehty 18 päivänä huhtikuuta 2000,

neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 111, E 111 B, E 113—E 118, E 125—E 127)

(ETA:n kannalta merkityksellinen teksti)

(2002/154/EY)

EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka

ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 ( 1 ) 81 artiklan a alakohdan, jonka mukaisesti hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,

ottaa huomioon neuvoston asetuksen (ETY) N:o 574/72 ( 2 ) 2 artiklan 1 kohdan, jonka mukaisesti hallintotoimikunnan tehtävänä on laatia asetusten soveltamisessa tarvittavien todistusten, ilmoitusten, hakemusten ja muiden tarvittavien asiakirjojen mallit,

ottaa huomioon neuvoston asetuksen (EY) N:o 1606/98 ( 3 ), jolla muutetaan asetuksia (ETY) N:o 1408/71 ja N:o 574/72 niiden soveltamisalan ulottamiseksi koskemaan virkamiesten erityisjärjestelmiä,

ottaa huomioon neuvoston asetuksen (EY) N:o 307/1999 ( 4 ), jolla muutetaan asetuksia (ETY) N:o 1408/71 ja N:o 574/72 niiden soveltamisalan ulottamiseksi koskemaan opiskelijoita,

sekä katsoo seuraavaa:

Olisi mukautettava kyseisten asetusten soveltamiseksi tarvittavien mallilomakkeiden laatimisesta ja mukauttamisesta tehtyä päätöstä N:o 153 ( 5 ) ja päätöstä N:o 168 ( 6 ).

Kyseisiä mallilomakkeita olisi lisäksi mukautettava jäsenvaltioiden kansalliseen lainsäädäntöön tehtyjen muutosten ottamiseksi huomioon.

Euroopan talousalueesta 2 päivänä toukokuuta 1992 tehdyllä sopimuksella, sellaisena kuin se on täydennettynä 17 päivänä maaliskuuta 1993 tehdyllä pöytäkirjan liitteellä VI, pannaan täytäntöön neuvoston asetukset (ETY) N:o 1408/71 ja N:o 574/72 Euroopan talousalueella.

ETA:n sekakomitean päätöksellä neuvoston asetusten (ETY) N:o 1408/71 ja N:o 574/72 soveltamisessa tarvittavat mallilomakkeet mukautetaan ja otetaan käyttöön Euroopan talousalueella.

Käytännön syistä olisi käytettävä samanlaisia lomakkeita sekä yhteisössä että Euroopan talousalueella.

Lomakkeiden laatimisessa käytettävästä kielestä on annettu hallintotoimikunnan suositus N:o 15,

ON PÄÄTTÄNYT SEURAAVAA:







1. Korvataan päätöksessä N:o 153 esitetyt mallilomakkeet E 111, E 111B, E 113—E 118, E 125 ja E 126 sekä päätöksessä N:o 168 esitetty mallilomake E 127 liitteenä olevilla malleilla.

2. Jäsenvaltioiden toimivaltaisten viranomaisten on toimitettava asianomaisten (etuuteen oikeutettujen, laitosten, työnantajien jne.) saataville liitteenä olevien mallien mukaiset lomakkeet.

3. Kaikkien lomakkeiden on oltava saatavilla yhteisön virallisilla kielillä ja ne on laadittava siten, että eri toisinnot vastaavat toisiaan täydellisesti, jotta jokaisen, jolle lomake on osoitettu (etuuteen oikeutetun, laitoksen, työnantajan jne.), on mahdollista saada painettu lomake kansallisella kielellään.

4. Tämä päätös julkaistaan Euroopan yhteisöjen virallisessa lehdessä. Päätöstä sovelletaan sen julkaisemista seuraavan kuukauden ensimmäisestä päivästä.

Hallintotoimikunnan puheenjohtaja

Sebastião PINTO PIZARRO